[{"text_idx": "#000000", "text": "70% yn fwy o blant yn marw mewn ardaloedd tlawd"}, {"text_idx": "#000001", "text": "Mae adolygiad yn awgrymu bod marwolaethau plant mewn ardaloedd difreintiedig 70% yn uwch na'r rheiny mewn ardaloedd eraill yng Nghymru."}, {"text_idx": "#000002", "text": "Mae'r astudiaeth gan Iechyd Cyhoeddus Cymru (ICC) yn dweud fod y rhan fwyaf o farwolaethau plant (64%) yn digwydd cyn iddyn nhw gyrraedd un oed."}, {"text_idx": "#000004", "text": "Yn rhagair yr adroddiad, mae Comisiynydd Plant Cymru, Sally Holland yn dweud mai \"un canlyniad pwysig gostwng cyfradd tlodi yng Nghymru, fyddai, lleihad yn nifer y marwolaethau ymysg plant\"."}, {"text_idx": "#000005", "text": "Mae'r gwaith hefyd yn nod y gallai cyfyngiadau ar yrwyr ifanc leihau nifer y marwolaethau ar y ffyrdd."}, {"text_idx": "#000006", "text": "Daw sylwadau Dr Rosalind Reilly wedi i ICC ddweud bod 40% o farwolaethau plant yn gysylltiedig a\u0302 damweiniau ar y ffyrdd."}, {"text_idx": "#000008", "text": "Disgrifiad o\u2019r llun, Mae Llywodraeth Cymru yn gwario \u00a32m ar addysg diogelwch ar y ffyrdd"}, {"text_idx": "#000009", "text": "Dywedodd Dr Reilly, ymgynghorydd iechyd cyhoeddus gyda'r gwasanaeth: \"Mae marwolaeth plentyn yn drychineb, gydag effaith anferth ar rieni a gofalwyr, teuluoedd, ffrindiau a chymunedau."}, {"text_idx": "#000011", "text": "\"Fe allai gweithred fel cyflwyno cyfyngiadau ar yrwyr ifanc helpu i leihau'r nifer o farwolaethau ar y ffyrdd.\""}, {"text_idx": "#000012", "text": "Fe ddywedodd Llywodraeth Cymru ym mis Mai ei fod wedi clustnodi \u00a32m ar gyfer addysg diogelwch ar y ffyrdd a rhaglenni hyfforddiant ar gyfer grwpiau bregus ac o risg uchel, fel plant, pobl ifanc, gyrwyr hy\u0302n a beicwyr modur."}]